b'\n_START_ARTICLE_\nIrene Ballester Buigues\n_START_SECTION_\nBiografia\n_START_PARAGRAPH_\n\xc3\x89s Doctora en Hist\xc3\xb2ria de l\'Art per la Universitat de Val\xc3\xa8ncia l\'any 2010 i va realitzar un m\xc3\xa0ster universitari en Recerca Aplicada en Estudis Feministes, de G\xc3\xa8nere i Ciutadania a la Universitat Jaume I de Castell\xc3\xb3 l\'any 2003._NEWLINE_Com a docent, ha impartit cursos i classes a la Universitat d\'Alacant, Universitat de Val\xc3\xa8ncia, Espai d\'Art Fotogr\xc3\xa0fic, Universitat Jaume I, Fundaci\xc3\xb3 Fiart o Centre d\'Estudis Casa Lamm. A m\xc3\xa9s ha participat en diversos tribunals de m\xc3\xa0ster i projectes de recerca, congressos i confer\xc3\xa8ncies i ha estat jurat en diversos cert\xc3\xa0mens de la Universitat de Val\xc3\xa8ncia i Alacant._NEWLINE_Va rebre, entre unes altres, una beca de Recerca Doctoral atorgada per la Secretaria de Relacions Exteriors de M\xc3\xa8xic i una Estada de Recerca en l\'Institut de Recerques Est\xc3\xa8tiques de la Universitat Nacional Aut\xc3\xb2noma de M\xc3\xa8xic._NEWLINE_A m\xc3\xa9s ha estat revisora externa de les revistes Dossiers Feministes i Aspark\xc3\xada publicades per la Universitat Jaume I de Castell\xc3\xb3, de la revista Anagramas, Universitat de Medell\xc3\xadn a Col\xc3\xb2mbia, correctora externa de la revista Cultura y religi\xc3\xb3n, Universidad Arturo Prat a Santiago de Xile i coordinadora de la secci\xc3\xb3 Art i feminismes en la plataforma de formaci\xc3\xb3 on-line Feminicidio.net._NEWLINE_Els seus estudis es centren en dones artistes i en la representaci\xc3\xb3 del cos de la dona. Ha publicat un llibre sobre la representaci\xc3\xb3 extrema del cos de la dona titulat El cuerpo abierto. Representaciones extremas de la mujer en el arte contempor\xc3\xa1neo. _NEWLINE_Ha estat directora al Pa\xc3\xads Valenci\xc3\xa0 del Festival Mirades de Dones de l\'associaci\xc3\xb3 MAV l\'any 2014. Com a activista social \xc3\xa9s la coordinadora de la plataforma web activista Acci\xc3\xb3 Contra Viol\xc3\xa8ncia de G\xc3\xa8nere (ACVG), membre de Dones en les Arts Visuals MAV i de l\'Associaci\xc3\xb3 Valenciana de Cr\xc3\xadtics d\'Art (AVCA)._NEWLINE_\xc3\x89s professora a l\'Escola Internacional de Fotografia Espai d\xc2\xb4Art Fotogr\xc3\xa0fic i coordinadora del M\xc3\xa0ster en Fotografia, producci\xc3\xb3 i creaci\xc3\xb3 de la Universitat de Val\xc3\xa8ncia._NEWLINE_L\'abril de 2017 va participar com a ponent, al costat d\'altres cinc dones, al Parlament Europeu analitzant la visi\xc3\xb3 estereotipada de la dona al m\xc3\xb3n publicitari, van abordar des de la seua disciplina el panorama actual de l\'objectualizaci\xc3\xb3 de la dona en la publicitat i, a m\xc3\xa9s van coincidir en la necessitat de canviar una situaci\xc3\xb3 \xc2\xabclarament denigrant\xc2\xbb i una visi\xc3\xb3 \xc2\xabmanifestament irreal\xc2\xbb de la dona._NEWLINE_Segons les paraules de Ballester en l\'Eurocambra, "Aquesta representaci\xc3\xb3 no digna de les dones \xc3\xa9s el que volem eliminar. Apar\xc3\xa8ixer des de tiratges en el s\xc3\xb2l, violentades, totalment passives".'